CELEX: 62019TN0751
Language: da
Date: 2019-11-04 00:00:00
Title: Sag T-751/19: Sag anlagt den 4. november 2019 – Reckitt Benckiser Investments m.fl. mod Kommissionen

27.1.2020   
            
            
               DA
            
            
               Den Europæiske Unions Tidende
            
            
               C 27/49
            
         
      Sag anlagt den 4. november 2019 – Reckitt Benckiser Investments m.fl. mod Kommissionen
      (Sag T-751/19)
      (2020/C 27/53)
      Processprog: engelsk
      
         Parter
      
      
         Sagsøgere: Reckitt Benckiser Investments Ltd (Slough, Det Forenede Kongerige) og fem andre sagsøgere (ved barrister C. Quigley og solicitors P. Halford og A. Langley)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Kommissionens afgørelse af 2. april 2019 om Det Forenede Kongeriges statsstøtte (SA.44896) vedrørende skattefritagelse for koncernintern finansiering for kontrollerede udenlandske selskaber annulleres.
               
            
                  —
               
               
                  Subsidiært annulleres den anfægtede afgørelses artikel 2, for så vidt som den vedrører sagsøgerne.
               
            
                  —
               
               
                  Mere subsidiært annulleres den anfægtede afgørelses artikel 2 for så vidt angår al støtte, der måtte være tildelt i henhold til skattefritagelsen for koncernintern finansiering i perioden forud for den 24. november 2017, for så vidt som den angår sagsøgerne.
               
            
                  —
               
               
                  Europa-Kommissionen tilpligtes under alle omstændigheder at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat tre anbringender.
      
                  1.
               
               
                  Med det første anbringende gøres gældende, at den anfægtede afgørelses artikel 1 er ulovlig af følgende grunde:
                  
                              a.
                           
                           
                              Kommissionen begik en retlig fejl og anlagde åbenbart urigtige skøn, da den fastslog, at skattefritagelsen for koncernintern finansiering udgør en økonomisk fordel som omhandlet i artikel 107, stk. 1, TEUF ved navnlig:
                              
                                          i.
                                       
                                       
                                          ikke at tage hensyn til: den historiske baggrund for indførelsen af reglerne om kontrollerede udenlandske selskaber i selskabsskattesystemet i Det Forenede Kongerige, begrænsninger, der er blevet pålagt Det Forenede Kongerige ved anvendelsen af EU-retten, særligt etableringsfriheden; territorialitet og andre politiske grunde til strukturen i de regler om kontrollerede udenlandske selskaber, der blev indført i Taxation (International and Other Provisions) Act 2010 (lov om skatter (internationale og andre bestemmelser) af 2010) med virkning fra den 1. januar 2013; og formålet med medlemsstaternes, herunder Det Forenede Kongeriges, beskatningskompetence i forbindelse med udformningen af reglerne om kontrollerede udenlandske selskaber;
                                       
                                    
                                          ii.
                                       
                                       
                                          at hævde, at den ikke-obligatoriske karakter af et krav i henhold til Chapter 9 i Part 9A i Taxation (International and Other Provisions) Act 2010 udgør gunstig behandling, der giver en fordel.
                                       
                                    
                        
                              b.
                           
                           
                              Kommissionen begik en retlig fejl og anlagde åbenbart urigtige skøn, da den fastslog, at skattefritagelsen for koncernintern finansiering udgør en selektiv fordel som omhandlet i artikel 107, stk. 1, TEUF, særligt ved:
                              
                                          i.
                                       
                                       
                                          for så vidt angår den relevante referenceramme:
                                          
                                                      I.
                                                   
                                                   
                                                      fejlagtigt at fastslå, at referencerammen udelukkende bestod af reglerne om kontrollerede udenlandske selskaber og/eller udelukkende Chapter 5 i part 9A i Taxation (International and Other Provisions) Act 2010;
                                                   
                                                
                                                      II.
                                                   
                                                   
                                                      fejlagtigt at fastslå, at formålet med referencesystemet udelukkende var at beskatte indtægter fra aktiviteter i Det Forenede Kongerige og aktiver, der er blevet kunstigt overført fra Det Forenede Kongerige, uden behørig hensyntagen til, hvorvidt de relevante omhandlede transaktioner giver risiko for formindskelse af beskatningsgrundlaget i Det Forenede Kongerige.
                                                   
                                                
                                    
                                          ii.
                                       
                                       
                                          for så vidt angår fastlæggelsen af en undtagelse til referencerammen:
                                          
                                                      I.
                                                   
                                                   
                                                      at foretage en fejlagtig bedømmelse af relevansen og betydningen af nøglepersonfunktioner;
                                                   
                                                
                                                      II.
                                                   
                                                   
                                                      at foretage en fejlagtig bedømmelse af sammenligneligheden af fritagelsesberettigede låneforhold med udlån (i) til forretningsmæssigt forbundne parter, der er hjemmehørende i Det Forenede Kongerige, og (ii) til tredjeparter
                                                   
                                                
                                                      III.
                                                   
                                                   
                                                      uretmæssigt at støtte sig til Rådets direktiv (EU) 2016/1164 (1)
                                                      
                                                   
                                                
                                                      IV.
                                                   
                                                   
                                                      at foretage en fejlagtig bedømmelse af de sammenlignelige risici for tilsidesættelse af etableringsfriheden for fritagne og ikke fritagne kategorier i reglerne om kontrollerede udenlandske selskaber.
                                                   
                                                
                                    
                                          iii.
                                       
                                       
                                          for så vidt angår begrundelsen for den angivelige undtagelse
                                          
                                                      I.
                                                   
                                                   
                                                      fejlagtigt at fastslå, at begrundelsen om behovet for, at systemet kan administreres og forvaltes, ikke omfattede nøglepersonfunktioner.
                                                   
                                                
                                                      II.
                                                   
                                                   
                                                      fejlagtigt at fastslå, at Group Financing Exemption ikke kunne begrundes med henvisning til foreneligheden med etableringsfriheden.
                                                   
                                                
                                    
                        
            
                  2.
               
               
                  Med det andet anbringende gøres gældende, at den anfægtede afgørelses artikel 2 er ulovlig som følge af en tilsidesættelse af berettigede forventninger, retssikkerhedsprincippet og proportionalitetsprincippet.
               
            
                  3.
               
               
                  Med det tredje anbringende gøres subsidiært gældende, at der ikke kan pålægges tilbagesøgning med hensyn til nogen støtte, der er blevet tildelt i henhold til skattefritagelsen for koncernintern finansiering forud for den 24. november 2017, da Kommissionen offentligjorde sin åbningsafgørelse.
               
            
         (1)  Rådets direktiv (EU) 2016/1164 af 12.7.2016 om regler til bekæmpelse af metoder til skatteundgåelse, der direkte indvirker på det indre markeds funktion (EUT 2016 L 193, s.1)